X'jagħmlek agostinjan? is-sejħa li nkun membru minn komunità reliġjuża u li flimkien ma' ħuti ngħix fil-preżenza ta' Alla. Inħoss il-bżonn ta' dan l-ambjent ta' flimkien biex ngħix il-ħajja tiegħi kkonsagrata u dik saċerdotali. Hawn ġew, fil-kunvent, għandi dan l-appoġġ biex ngħix is-sejħa li għamilli Alla 40 sena ilu. Il-Kariżma agostinjana fid-dinja tal-lum li turi lill kulħadd li minkejja tant sfidi li qegħdin inħabbtu wiċċna magħhom biex issaltan fost il-bnedmin il-għaqda ta' bejn kulħadd, aħna dan is-sinjal fid-dinja tal-lum: huwa possibli ngħixu flimkien magħqudin. Min hu l-agostinjan għalik? dik il-persuna b'qalbha miftuħa biex tingħata kemm tista' għal dak li jrid Alla minnha fil-persuni li tgħix u li tiltaqa' magħhom. X'jagħmlek agostinjan? Naħseb l-isbaħ ħaġa li ngħożż hi li nista' naqsam il-vjaġġ ta' ħajti u l-ħidma pastorali fil-Knisja ma' sħabi…mhux waħdi! Il-Kariżma agostinjana fid-dinja tal lum Nemmen li l-ikbar servizz li nistgħu noffru bħala Agostinjani, hu li nkunu bennejja ta' komunitajiet..u li nimxu ma kull persuna …anke fid-domandi tagħhom u tagħna. M'għandniex jkollna għaġġla nagħtu tweġibiet…id-domandi għandhom ċertu ritmu fihom infushom…jinħadmu fina nfusna u maż-żmien jagħtu l-frott. Din kienet wara kollox l-esperjenza ta' Wistin! Min hu l-agostinjan għalik? Għalija l-Agostinjan vera hu l-bniedem li jaf li għadu ma wasalx….li hu stess qed jagħmel vjaġġ. Fuq kollox, reliġjuż agostinjan għalija narah li jkun bniedem innamrat ħafna ma' Alla, mal-ħajja, mal-ħelsien u mal-imħabba. Fil-fond ta' qalbi nixtieqni li nkunu bħal mara li tkun 'tqila'…hi xbieha mill-isbaħ din..li nkunu persuni 'tqal'..b'Alla…'tqal' bid-dawl. U l-ferħ! Dan hu li jien ukoll nitħabat ħafna biex nkun. Ġesù wkoll jagħmel survey żgħir …jistaqsi lil ta' madwaru x'jaħsbu n-nies fuqu…u d-dixxipli jsibuha faċli u jgħidulu. Imma Ġesù jdawwar d-domanda għal fuqhom personali. " Intom min tgħidu li jien? Mhux x'nagħmel, imma min jien għalikom?.. Hija domanda għalihom, għalik u għalija.. Min hu Ġesù għalija konkretament f'ħajti? Mistoqsija qawwija – li ġieli nsaqsu f'relazzjonijiet – għaliex tħobbni lili? X'infisser għalik? X'inhu l-iskop vera ta' ħajti? Għalfejn għażilt din it-tip ta' ħajja? Għaliex qed nagħmel dawk l-għażliet partikolari? Dan Ġesù, kemm nafu verament u qegħdin nħalluh jittrasformana? Mhux biss fuqu, imma dwaru Kif jiddjaloga man-nies L-valuri tiegħu Fejn poġġa l-enfasi Kif ser tiddeskrivi l-fidi tiegħek f'Ġesù, fl-lingwaġġ tal-lum? X'deskrizzjoni tati? Tkun dixxiplu ta' kuljum – full time u Kristu jsir ħajja, stil ta' ħajja..